พ.ต.อ.ศิริวัฒน์ ดีพอ รองโฆษก บก.ปอท. เผยกรณีการแพร่คลิปเพลงแร็ป ประเทศกูมี เบื้องต้น พ.ต.อ.ไพบูลย์ น้อยหุ่น รักษาราชการแทน ผบก.ปอท สั่งการให้ฝ่ายสอบสวนประชุมพิจารณาว่าเข้าข่ายข้อกฎหมายใด และให้ฝ่ายสืบสวนตรวจสอบว่าผู้ปรากฎในคลิปเป็นใคร เพราะว่าเนื้อหาค่อนข้างให้ร้ายประเทศไทย ทำให้ประเทศเสียหายอยู่หลายเรื่อง เบื้องต้นจากการตรวจสอบน่าจะเข้าข่ายความผิด พ.ร.บ.คอมพิวเตอร์ มาตรา 14(2) ผู้ใดนำเข้าสู่ระบบคอมพิวเตอร์ ซึ่งข้อมูลคอมพิวเตอร์อันเป็นเท็จ